ΚΑΝΟΝΙΣΜΟΣ (ΕΚ) αριθ. 112/97 ΤΗΣ ΕΠΙΤΡΟΠΗΣ της 22ας Ιανουαρίου 1997 για τροποποίηση του κανονισμού (ΕΚ) αριθ. 1522/96 του Συμβουλίου για το άνοιγμα και τον τρόπο διαχείρισης ορισμένων δασμολογικών ποσοστώσεων εισαγωγής ρυζιού και θραυσμάτων ρυζιού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3093/95 του Συμβουλίου, της 22ας Δεκεμβρίου 1995, για τον καθορισμό των δασμολογικών συντελεστών που πρέπει να εφαρμόζονται από την Κοινότητα, οι οποίοι προκύπτουν από τις διαπραγματεύσεις που διεξήχθησαν βάσει του άρθρου XXIV παράγραφος 6 της ΓΣΔΕ, μετά την προσχώρηση της Αυστρίας, της Φινλανδίας και της Σουηδίας στην Ευρωπαϊκή Ένωση (1), και ιδίως το άρθρο 5,

την απόφαση 96/317/ΕΚ του Συμβουλίου, της 13ης Μαΐου 1996, σχετικά με την ολοκλήρωση των αποτελεσμάτων των διαβουλεύσεων με την Ταϊλάνδη δυνάμει του άρθρου XXΙΙΙ της ΓΣΔΕ (2), και ιδίως το άρθρο 3,

Εκτιμώντας:

ότι, από τη διαχείριση της δασμολογικής ποσόστωσης για την Ταϊλάνδη, έχουν προκύψει ορισμένα προβλήματα διοικητικής φύσης 7 ότι, κατά συνέπεια, ενδείκνυται να προβλεφθεί για το 1996 κάποια επιπρόσθετη ελαστικότητα όσον αφορά τις εισαγωγές θραυσμάτων ρυζιού στο πλαίσιο της δασμολογικής ποσόστωσης 7

ότι η διαχείριση των δασμολογικών ποσοστώσεων βασίζεται ουσιαστικά στην έκδοση πιστοποιητικών εξαγωγής από τις χώρες καταγωγής 7 ότι είναι σημαντικό να υποβάλουν οι αιτούντες το πρωτότυπο του πιστοποιητικού εξαγωγής 7

ότι, για να διευκολυνθούν οι υπηρεσίες της Επιτροπής κατά τον έλεγχο των ποσοτήτων προϊόντων που εισάγονται στο πλαίσιο του παρόντος κανονισμού, απαιτείται να διευκρινιστεί ότι τα κράτη μέλη θα ανακοινώνουν τις ποσότητες που εισάγονται σε μικρές συσκευασίες 7

ότι, για να αποφευχθεί η κερδοσκοπία στο πλαίσιο της αίτησης για την έκδοση πιστοποιητικού, θα πρέπει να προβλεφθεί ότι οι αιτούντες δύνανται να υποβάλουν μία μόνο αίτηση εντός του ορίου της μέγιστης ποσότητας που προβλέπεται για το συγκεκριμένο τμήμα και τη συγκεκριμένη χώρα καταγωγής 7

ότι η επιτροπή διαχείρισης σιτηρών δεν εξέδωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1522/96 του Συμβουλίου (3) τροποποιείται ως εξής:

1. Το άρθρο 2 παράγραφος 3 αντικαθίσταται από το ακόλουθο κείμενο:

«3. Οι ποσότητες που δεν καλύπτονται από τα πιστοποιητικά εισαγωγής που έχουν εκδοθεί στο πλαίσιο του πρώτου, δεύτερο ή τρίτου σταδίου, μεταφέρονται στο επόμενο στάδιο της αντίστοιχης ποσόστωσης.

Για τις ποσότητες που δεν καλύπτονται από τα πιστοποιητικά εισαγωγής που έχουν εκδοθεί για το Σεπτέμβριο, δύνανται να υποβληθούν αιτήσεις για έκδοση πιστοποιητικών εισαγωγής για όλες τις χώρες καταγωγής που καλύπτονται από την αντίστοιχη ποσόστωση, στο πλαίσιο του συμπληρωματικού τμήματος του Οκτωβρίου σύμφωνα με τις διατάξεις του άρθρου 4 παράγραφος 1 πρώτο εδάφιο, εκτός από τις ποσότητες που προβλέπονται στην παράγραφο 1 στοιχείο γ) και στην παράγραφο 2 στοιχείο γ) ανωτέρω.

Εντούτοις όσον αφορά τις ποσότητες που ορίζονται στην παράγραφο 2 στοιχείο γ) για την Ταϊλάνδη, οι οποίες δεν καλύπτονται από πιστοποιητικά εισαγωγής που έχουν εκδοθεί στο πλαίσιο του τμήματος για το Σεπτέμβριο, ανοίγεται συμπληρωματικό τμήμα ποσόστωσης 12 498,9 τόνων σύμφωνα με το άρθρο 4 παράγραφος 1 δεύτερο εδάφιο.»

2. Το άρθρο 3 αντικαθίσταται από το ακόλουθο κείμενο:

«Άρθρο 3

Εφόσον οι αιτήσεις για την έκδοση πιστοποιητικού εισαγωγής υποβάλλονται για το ρύζι και τα θραύσματα ρυζιού καταγωγής Ταϊλάνδης, καθώς και για το ρύζι καταγωγής Αυστραλίας, στο πλαίσιο των ρυθμίσεων που ορίζονται στο άρθρο 1, θα συνοδεύονται από το πρωτότυπο του πιστοποιητικού εξαγωγής που συμπληρώνεται σύμφωνα με το υπόδειγμα των παραρτημάτων Ι και ΙΙ, αντιστοίχως, και εκδίδονται από τον αρμόδιο φορέα των χωρών αυτών όπως αναφέρεται στα εν λόγω παραρτήματα. Όσον αφορά τα τμήματα 7, 8 και 9 του παραρτήματος Ι, οι εγγραφές είναι προαιρετικές. Τα πιστοποιητικά εξαγωγής που εκδίδονται για τα τμήματα που προβλέπονται στο άρθρο 2, ισχύουν μόνο κατά τη διάρκεια του αντίστοιχου έτους.»

3. Το άρθρο 4 παράγραφος 1 αντικαθίσταται από το ακόλουθο κείμενο:

«1. Οι αιτήσεις για την έκδοση πιστοποιητικών υποβάλλονται στην αρμόδια αρχή του συγκεκριμένου κράτους μέλους κατά τις πέντε πρώτες εργάσιμες ημέρες του μηνός που αντιστοιχεί σε κάθε στάδιο.

Εντούτοις, όσον αφορά τις ποσότητες που προορίζονται για την Ταϊλάνδη όπως προβλέπεται στο άρθρο 2 παράγραφος 3 τρίτο εδάφιο, οι αιτήσεις για την έκδοση πιστοποιητικού υποβάλλονται στην αρμόδια αρχή του συγκεκριμένου κράτους μέλους κατά τις τρεις πρώτες εργάσιμες ημέρες μετά την έναρξη της ισχύος του παρόντος κανονισμού.»

4. Στο άρθρο 4 παράγραφος 5 προστίθεται η ακόλουθη νέα περίπτωση:

«- εφόσον δεν απαιτείται πιστοποιητικό εξαγωγής, οι αιτούντες πρέπει να υποβάλουν μία μόνο αίτηση στο πλαίσιο της μέγιστης ποσότητας που προβλέπεται για το συγκεκριμένο τμήμα και τη συγκεκριμένη χώρα καταγωγής.»

5. Το άρθρο 7 παράγραφος 4 αντικαθίσταται από το ακόλουθο κείμενο:

«4. Η διάρκεια ισχύος των πιστοποιητικών καθορίζεται σύμφωνα με το άρθρο 6 παράγραφος 1 του κανονισμού (ΕΚ) αριθ. 1162/95. Ωστόσο, εκτός από το έτος 1996, δεν δύναται να υπερβαίνει τις 31 Δεκεμβρίου του έτους έκδοσης.»

6. Το άρθρο 8 στοιχείο β) αντικαθίσταται από το ακόλουθο κείμενο:

«β) την τελευταία εργάσιμη ημέρα κάθε μηνός που έπεται του μηνός της διάθεσης σε ελεύθερη κυκλοφορία, οι ποσότητες κατανεμημένες ανά κωδικούς ΣΟ ανά συσκευασία και ανά χώρα καταγωγής και διατέθηκαν πράγματι για ελεύθερη κυκλοφορία.»

7. Στο άρθρο 9 προστίθεται η ακόλουθη νέα παράγραφος 3:

«3. Οι ποσότητες που εισάγονται σε συσκευασίες του είδους που αναφέρεται στην παράγραφο 2 και διατίθενται σε ελεύθερη κυκλοφορία, αναγράφονται στο αντίστοιχο πιστοποιητικό εισαγωγής σύμφωνα με το άρθρο 22 του κανονισμού (ΕΟΚ) αριθ. 3719/88.»

8. Το παράρτημα ΙΙ του κανονισμού (ΕΚ) αριθ. 1522/96 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει τη δεύτερη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Ιανουαρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 334 της 30. 12. 1995, σ. 1.

(2) ΕΕ αριθ. L 122 της 22. 5. 1996, σ. 15.

(3) ΕΕ αριθ. L 190 της 31. 7. 1996, σ. 1.

ΠΑΡΑΡΤΗΜΑ

>ΑΝΑΦΟΡΑ ΣΕ ΦΗΛΜ>